|  |
| --- |
| Številka: 007-118/2025-9 |
| Ljubljana, dne 14. 10. 2025 |
| EVA 2025-1911-0017 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Predlog Uredbe o spremembah in dopolnitvi Uredbe o objektih in okoliših objektov posebnega pomena za obrambo – predlog za obravnavo  |
| 1. Predlog sklepov vlade: |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25) in prvega odstavka 29. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20) je Vlada Republike Slovenije na seji \_\_\_ dne \_\_\_ pod točko \_\_\_\_\_ sprejela naslednji S K L E PVlada Republike Slovenije je izdala Uredbo o spremembah in dopolnitvi Uredbe o objektih in okoliših objektov posebnega pomena za obrambo in jo objavi v Uradnem listu Republike Slovenije.  Barbara Kolenko Helbl GENERALNA SEKRETARKAPriloga:* Uredba o spremembah in dopolnitvi Uredbe o objektih in okoliših objektov posebnega pomena za obrambo.

Sklep prejmejo:* ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Mateja Rokvič, v. d. generalnega direktorja Direktorata za obrambne zadeve Ministrstva za obrambo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Spremembe v mednarodnem varnostnem okolju in spremembe obrambnih priprav na nacionalni ravni so pokazale potrebo po spremembah in dopolnitvah Uredbe o objektih in okoliših objektov posebnega pomena za obrambo (Uradni list RS, št. 167/21; v nadaljnjem besedilu: veljavna uredba), tako da ta njen pravni okvir ustreza trenutnim razmeram. V skladu z Akcijskim načrtom za krepitev odpornosti države in družbe (sklep Vlade RS, št. 80100-1/2025/2 z dne 13. 3. 2025) se tako predlaga tudi novelacija veljavne uredbe.S predlogom Uredbe o spremembah in dopolnitvi Uredbe o objektih in okoliših objektov posebnega pomena za obrambo (v nadaljnjem besedilu: predlog uredbe) se veljavna uredba dopolnjuje na način, da med vrste objektov, ki so posebnega pomena za obrambo, dodatno umešča objekte in območja, potrebna za zagotavljanje podpore države gostiteljice v skladu z obveznostmi, sprejetimi v mednarodnih organizacijah oziroma z mednarodnimi pogodbami. Hkrati se posamezne določbe veljavne uredbe spreminjajo in dopolnjujejo na način, da zagotavljajo učinkovitejše varovanje objektov in okolišev objektov, ki so posebnega pomena za obrambo. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:** |
| 7.b Predstavitev ocene finančnih posledic pod 40.000 EUR:Po oceni Ministrstva za obrambo ima gradivo zanemarljive finančne učinke na področjih iz tretje alineje tretjega odstavka 8. člena Poslovnika Vlade RS – manj kot 40.000 EUR v tekočem in naslednjih treh letih. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Gradivo ni bilo objavljeno na spletnih straneh, ker gre za manjše spremembe predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mag. Borut Sajovic minister |

Poslano:

* + naslovniku,
	+ DOZ,
	+ GŠSV,
	+ SGS.

PREDLOG

2025-1911-0017

|  |
| --- |
| Na podlagi prvega odstavka 29. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20) Vlada Republike Slovenije izdaja**U R E D B O****o spremembah in dopolnitvi Uredbe o objektih in okoliših objektov posebnega pomena za obrambo** **1. člen**V Uredbi o objektih in okoliših objektov posebnega pomena za obrambo (Uradni list RS, št. 167/21) se v 2. členu v prvem odstavku v 8. točki za besedo »vaje« doda besedilo »oziroma zagotavljanja podpore države gostiteljice«.V tretjem odstavku se črtata:– v prvem stavku besedilo »ocene ogroženosti objektov in okolišev objektov posebnega pomena za obrambo (v nadaljnjem besedilu: ocena ogroženosti) in«,– v drugem stavku besedilo »oceno ogroženosti in«. **2. člen**V 3. členu se v drugem odstavku črta besedilo »oceno ogroženosti in«.**PREHODNA IN KONČNA DOLOČBA****3. člen**Pravila službe v Slovenski vojski (Uradni list RS, št. 84/09) se uskladijo s to uredbo v šestih mesecih od uveljavitve te uredbe. Do takrat se pri načrtovanju varovanja objektov upošteva ocena tveganj namesto ocene ogroženosti.**4. člen**Ta uredba začne veljati petnajsti dan po objavi v Uradnem listu Republike Slovenije.Št. Ljubljana, dne xy. oktober 2025EVA 2025-1911-0017Vlada Republike Slovenije dr. Robert Golob  predsednik |

OBRAZLOŽITEV

I. UVOD

1. Pravna podlaga

Pravna podlaga za izdajo Uredbe o spremembah in dopolnitvi Uredbe o objektih in okoliših objektov posebnega pomena za obrambo je prvi odstavek 29. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20), ki določa, da vlada določi objekte in okoliše objektov, ki so posebnega pomena za obrambo, ter predpiše ukrepe za njihovo varovanje.

1. Rok za izdajo uredbe, določen z zakonom

Zakonski rok za izdajo uredbe ni določen.

1. Splošna obrazložitev predloga uredbe

Spremembe v mednarodnem varnostnem okolju in spremembe obrambnih priprav na nacionalni ravni so pokazale potrebo po spremembah in dopolnitvi Uredbe o objektih in okoliših objektov posebnega pomena za obrambo (Uradni list RS, št. 167/21; v nadaljnjem besedilu: veljavna uredba), tako da ta njen pravni okvir ustreza trenutnim razmeram. V skladu z Akcijskim načrtom za krepitev odpornosti države in družbe (sklep Vlade RS, št. 80100-1/2025/2 z dne 13. 3. 2025) se predlaga tudi novelacija veljavne uredbe.

S predlogom Uredbe o spremembah in dopolnitvi Uredbe o objektih in okoliših objektov posebnega pomena za obrambo (v nadaljnjem besedilu: predlog uredbe) se veljavna uredba dopolnjuje na način, da med vrste objektov, ki so posebnega pomena za obrambo, dodatno umešča objekte in območja, ki so potrebni za zagotavljanje podpore države gostiteljice v skladu z obveznostmi, sprejetimi v mednarodnih organizacijah oziroma z mednarodnimi pogodbami.

Hkrati se posamezne določbe veljavne uredbe spreminjajo in dopolnjujejo na način, da zagotavljajo učinkovitejše varovanje objektov in okolišev objektov, ki so posebnega pomena za obrambo.

II. VSEBINSKA OBRAZLOŽITEV PREDLAGANIH ČLENOV

**K 1. členu**

Prvi odstavek 2. člena veljavne uredbe se v 8. točki dopolnjuje tako, da se kot objekti posebnega pomena za obrambo države opredeljujejo tudi objekti in območja, ki so potrebni za zagotavljanje podpore države gostiteljice v skladu z obveznostmi, sprejetimi v mednarodnih organizacijah oziroma z mednarodnimi pogodbami. Zagotavljanje podpore države gostiteljice je obveznost, ki jo je Republika Slovenija sprejela v okviru zavezništva. Z opredelitvijo objektov in območij, potrebnih za zagotavljanje podpore države gostiteljice, kot objektov posebnega pomena za obrambo, kadar to določi minister za obrambo, bodo navedeni objekti opredeljeni kot objekti posebnega pomena samo začasno, in sicer za čas njihove uporabe. Tako bo v času uporabe za opravljanje nalog podpore države gostiteljice omogočena določitev ukrepov za njeno varovanje, kar je nujno za učinkovito zagotavljanje podpore države gostiteljice.

Kot podlaga za določitev varnostnega pasu ali območja ter ukrepov varovanja objektov posebnega pomena za obrambo se obdrži le ocena tveganj teh objektov in njihovih okolišev, saj se je v praksi pokazalo, da je ocena ogroženosti skupek ocen ogroženosti, ki se že pripravljajo za različna področja na državni ravni, zato priprava ocene ogroženosti, ki bi se nanašala le na objekte posebnega pomena za obrambo kot celoto, ni potrebna. Ocena ogroženosti, ki se pripravlja na podlagi Pravilnika o izdelavi ocen ogroženosti objektov in okolišev objektov, ki so posebnega pomena za obrambo (MO; št. 0070-33/2013-21 z dne 22. 3. 2019), se nanaša na vse objekte in okoliše objektov posebnega pomena za obrambo, in ne na posamezen objekt, kar za poveljnike pri organiziranju varovanja konkretnega objekta pomeni težavo. Bolj kot ocena ogroženosti je za objekte in okoliše objektov posebnega pomena za obrambo pomembna ocena tveganja, ki se bo morala pripraviti za vsak objekt posebej in bo temeljila na ocenah ogroženosti, ki se pripravljajo na različnih državnih ravneh. Ocena tveganja bo torej tista ocena, na podlagi katere bodo lahko poveljniki organizirali ustrezno varovanje za vsak objekt posebej.

**K 2. členu**

Ob upoštevanju spremembe 2. člena veljavne uredbe glede ocene ogroženosti objektov in okolišev objektov posebnega pomena za obrambo se ustrezno spremeni tudi 3. člen veljavne uredbe.

**K 3. členu**

S predlogom uredbe se z navedenim členom določa uskladitev Pravil službe v Slovenski vojski (Uradni list RS, št. 84/09; v nadaljnjem besedilu: Pravila službe) s to uredbo. Navedeno pomeni, da se bodo Pravila službe uskladila s to uredbo v 250. in 262. točki, ki navajata oceno ogroženosti kot podlago za načrtovanje varovanja objektov. Skladno s predlogom uredbe se ohrani le ocena tveganj teh objektov in njihovih okolišev.

Drugi odstavek člena določa, da do uskladitve Pravil službe velja ta uredba, kar pomeni, da je pri načrtovanju varovanja objektov treba upoštevati oceno tveganj namesto ocene ogroženosti.

**K 4. členu**

Določen je splošni petnajstdnevni rok za uveljavitev uredbe.

MINISTRSTVO ZA OBRAMBO